พิกัดร้านอยู่แถวเทคโนตีนดอย ถนนเรียบคลองชลประทาน จากแยกภูคำหันหน้ารถมุ่งสู่สนามกีฬา 700 ปี ขับมาเจออีก 1 แยกไฟแดง (แยกฟรายแตงค์) เลี้ยวซ้ายมาทางเทคโนตีนดอยขับตรงตามถนนมาเรื่อยๆ เจอเซเว่นอยู่ซ้ายมือ(เซเว่นปากทางแยกไปเทคโนตีนดอย)เลยมานิดหน่อยจะเจอตลาดเล็กๆ ถัดจากตลาดจะเป็นร้านก๋วยเตี๋ยวนั่งบาร์โครตอิ่ม ช่วงพักเที่ยงคนจะเยอะ ส่วนใหญ่นักศึกษาและคนทำงาน ลักษณะช็อปเล็กๆ มีโต๊ะรองรับลูกค้าอยู่ด้านในประมาณ 2-3 โต๊ะติดกัน และรอบๆร้านจะมีบาร์รองรับลูกค้าอยู่รอบร้านประมาณ 10 ที่นั่งได้ สำหรับที่จอดรถ มอเตอร์ไซด์หาจอดข้างทางหรือในตลาดได้ ส่วนรถยนต์อาจจะต้องไปจอดในป่าช้าแล้วเดินมา เมนูก็เป็นก๋วยเตี๋ยวทั่วๆไป แต่ที่นี่น้ำซุปเค้าเด็ดมาก หอม หวาน แทบไม่ต้องปรุงเพิ่ม แต่หากใครชอบรสจัดเค้าจะมีน้ำพริกคล้ายต้มยำปรุงสำเร็จให้ใส่ด้วย วันนี้สั่งบะหมี่รวมเนื้อ+หมู 40 บาท เพิ่มเครื่องใน 10บาท จานนี้ทั้งหมด 50 บาท บะหมี่เส้นนุ่มหนึบทานพร้อมซุปหอมหวานร้อนๆ ใส่เนื้อเปื่อย ฟินเลยค่ะ อร่อยไม่แพงแบบนี้ต้องบอกต่อ ต้องมาลองค่ะร้านนี้ ฟินชุ่มฉ่ำจร้า